વચ્ચે મલયાલી સહિત્યકારો અમદાવાદમાં આવ્યા ત્યારે રઘુવીરે એ બધાને, ગુજરાતી સાહિત્યકારોનો પરિચય અંગ્રેજીમાં આપેલો. સેલ્ફ કોન્ફિડન્સથી બોલાયેલા તેમના અંગ્રેજીથી મુગ્ધ થઈને એક શ્રોતાએ બીજાના કાનમાં કહેલુંઃ ‘જેટલા કોન્ફિડન્સથી રઘુવીર અંગ્રેજીમાં બોલ્યા એટલા કોન્ફિડન્સથી તો તે મલયાલીમાંયે બોલી શક્યા હોત.’ જોકે પેલા લોકોને એક નવી ભાષા સાંભળવાનો લાભ મળત એ જુદી વાત છે.